Diari Oficial de la Generalitat Valenciana


Sumari del DOGV 4320, del 23-08-2002 (2002/8778)

RESOLUCIÓ de 29 de juliol de 2002, del conseller d'Obres Públiques, Urbanisme i Transports, relativa a la informació pública complementària i alçament d'actes prèvies a l'ocupació de l'expedient d'expropiació forçosa incoat amb motiu de les obres: 2002/30.- Canalització de l'Albufereta, Juncaret i Orgègia i projecte de drenatge de les conques afluents dels barrancs de Juncaret i d'Orgègia. Primer expedient complementari. Terme municipal d'Alacant.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4320

Data del DOGV
:   23-08-2002

Secció del DOGV
:   V. ALTRES ANUNCIS - F) EXPROPIACIONS

Número del document
:   2002/8778


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 29 de juliol de 2002, del conseller d'Obres Públiques, Urbanisme i Transports, relativa a la informació pública complementària i alçament d'actes prèvies a l'ocupació de l'expedient d'expropiació forçosa incoat amb motiu de les obres: 2002/30.- Canalització de l'Albufereta, Juncaret i Orgègia i projecte de drenatge de les conques afluents dels barrancs de Juncaret i d'Orgègia. Primer expedient complementari. Terme municipal d'Alacant. [2002/8778]
  
Declarada d'urgència l'ocupació dels béns i dels drets afectats per l'expropiació, per la disposició addicional sisena de la Llei de la Generalitat Valenciana 10/98, de 28 de desembre (DOGV núm. 3.404), se sotmet a informació pública complementària per ampliació de les superfícies a expropiar, els béns i els drets que a continuació s'indiquen, a fi que els afectats puguen consultar el projecte i presentar al·legacions per escrit als sols efectes d'esmenar possibles errades que s'hagen pogut produir en relacionar els béns i els drets per la urgent ocupació (article 56 del Reglament d'Expropiació Forçosa).
  
Termini: quinze dies a partir de la publicació del present anunci en el BOE.
  
Alçament d'actes prèvies a l'ocupació dels béns i dels drets afectats per l'expropiació forçosa.
  
Lloc: Ajuntament d'Alacant.
  
Dia Hora
  
10.09.02 De 13:00 a 14:00
  
El present assenyalament serà notificat per cèdula als afectats, la relació dels quals figura exposada en el tauler d'edictes de l'indicat Ajuntament, i en esta Conselleria, situada en l'av. de Blasco Ibáñez, 50, i s'ha d'aportar al dit acte el títol de propietat i l'últim rebut de la contribució, en el cas de ser exigible.
  
Se significa que el present anunci es publica als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i de Procediment Administratiu Comú, segons redacció donada per la Llei 4/1999 per als interessats que figuren com a desconeguts o amb domicili ignorat.
  
Informació:
  
Conselleria d'Obres Públiques, Urbanisme i Transports.
  
Alacant: c/ dels Reis Catòlics, 39. Tel. 070 44 61 75.
  
Castelló: av. del Mar, 16. Tel. 441 79 71 76.
  
València: av. de Blasco Ibáñez, 50. Tel. 46 581 62 86.
  
València, 29 de juliol de 2002.- El conseller d'Obres Públiques, Urbanisme i Transports: José Ramón García Antón.